
гр. Пазарджик - 4400


ул. „Болнична” № 15


телефон: 034/408-601;



факс: 034/408-766;


e-mail: mbalpz@gmail.com
О Б Я В Л Е Н И Е
На основание чл. 90 и чл. 91 от Кодекса на труда, във връзка с чл. 11 и в съответствие с чл. 17, ал. 3 от Наредба № 1 от 22.01.2015 г. за придобиване на специалност в системата на здравеопазването, както и на основание чл. 21,ал. 2, т. 4 и чл. 22 от Вътрешни правила за управление на човешките ресурси и Заповед № 204/26.03.2024г. на Изпълнителния директор,

                 Многопрофилна болница за активно лечение гр. Пазарджик
ОБЯВЯВА КОНКУРС
I. За следните щатни длъжности:

1. Лекар, специализант по Трансфузионна хематология - 1 щатна длъжност; 

2. Лекар, специализант по Микробиология - 1 щатна длъжност;

3. Лекар, специализант по Очни болести - 1 щатна длъжност;

4. Лекар, специализант по Съдебна медицина - 1 щатна длъжност;

5. Лекар, специализант по Гастроентерология - 2 щатни длъжности;

6. Лекар, специализант по Нервни болести - 2 щатни длъжности;

7. Лекар, специализант по Кардиология - 1 щатна длъжност;

8. Лекар, специализант по Урология - 1 щатна длъжност;

9. Лекар, специализант по Педиатрия – 2 щатни длъжности

10. Лекар, специализант по Акушерство и гинекология - 1 щатна длъжност;

11. Лекар, специализант по Неонатология - 1 щатна длъжност;

12. Лекар, специализант по Анестезиология и интензивно лечение - 1 щатна длъжност;

13. Лекар, специализант по Образна диагностика- 1 щатна длъжност.
II.  Място и характер на работата, Изисквания за заемане на длъжността:
· Специализантът участва пряко в лечебно-диагностичната дейност в отделението. Обучението се осъществява чрез личното участие на специализанта в дейностите на отделението, извършвани в базата за обучение, като същият носи отговорност за извършваната от него дейност в съответствие с действащите медицински стандарти при  спазване на добра медицинска практика.

· Обявената длъжност се заема на срочен трудов договор до успешно придобиване на специалност;

· Място на работа е лечебното заведение с работно място отделението, за която специалност кандидатства лицето;
· Висше медицинско образование – образователно квалификационна степен “магистър”- лекар;

· Да е член на Български лекарски съюз;

· Да не е осъждан с влязла в сила присъда и да не е лишен от правото да практикува професията „лекар“.
III. Необходими документи за участие:
1. Списък/опис/ на подаваните документи;

2. Заявление за участие в конкурса;

3. Професионална автобиография;

4. Диплом за завършено висше медицинско образование /копие, заверено от кандидата/;
5. Препис-извлечение или копие от трудова книжка за удостоверяване на трудов стаж (ако има такъв) – за кандидати, които не са служители на лечебното заведение;
6. Удостоверение за членство в БЛС /копие, заверено от кандидата/;

7. Свидетелство за съдимост /за кандидати, които не са служители на лечебното заведение/.
8. Медицинско свидетелство /за кандидати, които не са служители на лечебното заведение/;

9. Удостоверение за владеене на Български език и професионалната терминология на български език, установено по реда на Наредба № 1 от 22.01.2015 г. за придобиване на специалност в системата на здравеопазването по чл. 186, ал. 3, т. 1 от Закона за здравето, в случаите по чл. 19, ал.1 и ал.2 от Наредба № 1 от 22.01.2015г.
IV. Подаване на документи за участие в обявения конкурс:
Документите се приемат лично или с нотариално заверено пълномощно в деловодството на „МБАЛ-Пазарджик” АД, считано от 29.03.2024г. до 30.04.2024 г. включително, от 08:00 ч. до 15:30 ч. в делнични работни дни. Документите се подават в непрозрачен запечатан плик, като върху плика се изписват трите имена на кандидата, адрес за кореспонденция, телефон и имейл за връзка.

V. Начин на провеждане на конкурса : Конкурсът ще се проведе на два етапа - писмен теоретичен изпит и интервю/събеседване . За дата и час на провеждането на конкурса, кандидатите ще бъдат уведомени лично. Информация ще бъде публикувана и на интернет страницата на лечебното заведение.
Допуснатите кандидати се оценяват по следния начин:

1.
Среден успех от следването и държавния изпит;

2.
Оценките по учебните дисциплини, съответстващи, включващи или най-близки до специалността, за която се кандидатства.

3.
Оценка от теоретичен изпит- за всяка специалност има публикуван Конспект за подготовка на интернет страницата на лечебното заведение- раздел Кариери, подраздел Специализанти

4.
Събеседване 

5.
Сборна оценка и класиране на кандидатите по низходящ ред.
До събеседване ще се допускат кандидатите получили оценка минимум мн. добър 4,50 по шестобалната система.

На основание чл. 91, ал. 1 от КТ и чл.23 от Вътрешните правила за управление на човешките ресурси, обявлението за конкурса да се публикува в местен печат и на електронната страница на „МБАЛ Пазарджик” АД.

Д-Р КРАСИМИР  ТЕМНИЛОВ
Изпълнителен директор на

„МБАЛ-Пазарджик“ АД
